Audi A3

Esimene generatsioon (1996–2003)

Esimest Audi A3 esitleti Euroopale aastal 1996. See sarnanes kõige rohkem Volkswagen Golfiga, kuid oli sportlikum, sest Audi pakkus A3-le nii esi- kui ka nelikvedu. Auto oli kättesaadav ainult 3-ukselise luukpärana. Kõigil Audi mootoritel oli 4 silindrit. Peale Audi A4 oli A3 ainuke Audi, mis kasutab viit õhuklappi ühe silindri kohta.
1999. aasta Audi A3 pakkus veel võimsamaid ja kiiremaid mootoreid : 1,8 turbo (132 kW) ja 1,9 l4 turbodiisel, millel oli pumba-düüsitehnoloogia ja muutuv geomeetriline turbolaadur. Nelikveolise A3 1.8 Quattro oli kas 150 hõbujõudu (110 kw) või 180 PS (132 kw), ning tal oli sama Haldex-tüüpi all-wheel-drive süsteemi nagu Audi S3 ja Audi TT. 1999 aastal pidi Audi turult taganema ja esitles kiirelt varem kavandatud 5-ukselist keret, mida firma kunagi toota ei plaaninud.
2000. aastate lõpus sai A3 uued esituled ning tagatuled, mõned muud pisikesed kosmeetilised muudatused, uue sisemuse ja esitles ka uut 6-käigulist manuaalkäigukasti. See pandi alguses 180 PS'li (178 hõbujõudu/132 kW) 1,8 turbo ja alles valminud 130 PS (96 kW) 1.9 TD. Standardvarustuse lisas Audi : ESP (külglibisemisevastane seade) ja pidurdusjõu jaotusarvuti.
Kuigi Audi A3 asendati Euroopas aastal 2003, jätkas esimese generatsiooni Audi A3 edukalt müüki. Müüki plaaniti tootvates riikides.

Teine generatsioon (2003–2012)

2003. aastal Genfi autonäitusel esitles Audi teise generatsiooni Audi A3, tüüp 8P, mille disanis Walter de'Silva. Sellel oli uus platvorm, uuesti disainitud ja avara ruumiga interjöör, uued bensiinimootorid (otsesissepritsega) ja standard 6-käigulised manuaalkäigukastid (v.a 1.6 mudelil).
2003. aastal tulid uued sportmudelid: 2.0 Turbo FSI 200 PS (147 kW) ja 3.2 VR6 engine 250 PS (184 kW). Lisaks sai tellida Quattro nelikveosüsteemi ja S-Tronic poolautomaatkäigukasti.
Uut viieukselist keret esitleti 2004. aasta juunis. Erinevalt eelmisest generatsioonist on uus A3 Sportback 8 cm pikem kui kolmeukseline keretüüp, samuti on juhiruum ja pagasiruum suuremad (pagas 370 liitrit). Samuti sai A3 uue esivõre, mis on kasutusel ka Audi A8 W12-l.
2005. aastal tulid uued S-line mudelid. Uued sportlikud dekoratiivesmed mis tulid kahjuks ainult teatud mudelitele. Esimest korda oli A3 saadaval ka Põhja-Ameerika turul, kus sai osta Sportback-kere, 2.0 TFSI ja 3.2 V6 Quattro. Sügisel 2005 aastal hakkas Audi valmistama uut mängu, et reklaamida Audi A3.
2006. aasta aprillis sai Audi A3 terve valiku uuendusi. Audi esitles uut, võimsamat 2.0 turbodiislit. (170 PS, 125 kW). 2006. aasta augustis teatas Audi S3 saabumisest. S3 sai 195 kW mootori.

Kolmas generatsioon (2012-2016)

2012. aasta Pariisi autonäitusel esitles Audi kolmanda generatsiooni Audi A3 (8V). Sellest tehti lisaks tavalisele luukpärale ka sedaan ja kabriolett. Mootorivalikusse lisandusid lisaks tavamootoritele (bensiin,diisel) ka gaasi (g-tron)- ja elektrimootoriga (e-tron) versioonid. E-troni jõuallikateks on 102-hobujõuline elektrimootor ja 1,4 liitrine 150-hobujõuline bensiinimootor. Need arendavad kokku 350 nm pöördemomenti. Tippkiirus on 222 km/h ja kiirendus 0–100 km/h on 7,6 sekundit. Puhtalt elektriga suudab A3 läbida 50 kilomeetrit. Kütusekulu on seega vaid 1,5 l/100 km.

Audi A3 kabriolett

Audi A3 kabriolett on Audi A3 lahtine versioon. A3 esimesest põlvkonnast seda ei valmistatud, küll aga teisest ja kolmandast põlvkonnast.
2. põlvkonna kabrioleti pakiruum mahutab 320 liitrit. Mootorivalikus on kolm mootorit: 1,4-liitrine (125 ja 140 hj), 2-liitrine bensiinimootor (180 hj) ja 1,8-liitrine diisel (150 hj). Uus kabriolett on üsna pikk: vaid 21 cm lühem kui Audi A5 kabriolett.